10. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ  ΥΠΗΡΕΣΙΩΝ Αριθ. Φ. 60/1350 της 11/20 Απρ. 1970 (ΦΕΚ Β΄ 280) Περί αυξήσεως των υπό του Τ.Α.Κ.Ε. καταβαλλομένων συντάξεων. Έχοντες υπ’ όψει: α)Το άρθρ. 105 του Κωδ. Νόμου 5439/32 ως τούτο ετροποποιήθη δια του άρθρ. 5 του Α.Ν. 19/ 20.11.35. β)Το άρθρ. 36 παρ. 7 του Ν.Δ. 1/68 (ΦΕΚ 270/ 68, τευχ. Α΄). γ)Το άρθρ. 18 του Καταστατικού του Τ.Α.Κ.Ε. ως τούτο ισχύει τροποποιηθέν δια της υπ’ αριθ. 79347/67 πράξεως του Υπουργού Εθνικής Παιδείας και Θρησκευμάτων (ΦΕΚ 437/67, τ. Β΄). δ)Την υπ’ αριθ. 918/3.5.55 απόφασιν της Νομισματικής Επιτροπής περί τρόπου αναπροσαρμογής των συντάξεων και επιδομάτων και  ε)Την από 9.1.70 ομόφωνον απόφασιν του Δ/κού Συμβουλίου του Τ.Α.Κ.Ε. δι’ ης εν όψει της ενεστώσης οικονομικής δυνατότητος του Κλάδου Συντάξεων, αυξάνονται από 1.1.70 αι συντάξεις και τα προσωποπαγή βοηθήματα, αποφασίζομεν: Εγκρίνομεν την απόφασιν του Δ/κού Συμβουλίου του ΤΑΚΕ ληφθείσαν εν τη Συνεδρία αυτού της 9.1.70 καθ’ ην αι κατά την παρ. 2 του άρθρ. 18 του Καταστατικού του ΤΑΚΕ κανονιζόμεναι ή κανονισθείσαι συντάξεις, ων το ύψος δεν υπερβαίνει το ποσόν των δραχ. 3500 ως και τα προσωποπαγή βοηθήματα α)αυξάνονται από 1.1.70 των μεν αμέσων συνταξιούχων κατά 15%, των δε εμμέσων κατά 10% και β)ορίζεται από 1.1.70 κατώτατον όριον συντάξεων δια πάσας τας μη δι’ οιονδήποτε λόγον αναπροσαρμοσθείσας μέχρι της 31.12.69 συντάξεις το ποσόν των δραχ. 1.160. Η παρούσα δημοσιευθήτω δια της Εφημερίδος της Κυβερνήσεως. Σελ. 290,02(β) Τεύχος 383–Σελ. 122 33.Η.β.10 Καταστατικόν Τ.Α.Κ.Ε. 73

[Source: greek_legal_code_raptarchis | Tokens: 1440]